Tangnaris
Tangnaris (rus. Тангнары, jak. Таҥнары) – upė Rusijoje, Jakutijoje; Viliujaus dešinysis intakas. Prasideda Lenos plynaukštėje, teka į šiaurę, šiaurės rytus Vidurio Jakutijos lyguma. Įteka į Viliujų 184 km nuo jo žiočių. Didžiausi intakai: Arga Tangnaris (kairysis), Ejimas (dešinysis). Upė būna užšalusi nuo spalio iki gegužės, patvinsta gegužę (debitas siekia 41,1 m³/s). Prie Tangnario yra Čajaus kaimas, upę kerta Viliujaus plentas.